Biserica Bob din Târgu Mureș

Biserica Bob din Târgu Mureș, cu hramul „Învierea Domnului”, cunoscută și sub numele de Biserica de Piatră, este prima biserică română unită (greco-catolică) ridicată în Târgu Mureș. Edificiul este situat pe actuala stradă Mitropolit Șaguna (fostă Doicești, fostă Thököly Imre) la nr. 9, unde formează un ansamblu cu fosta școală confesională greco-catolică, prima școală românească din oraș. Aici a activat ca preot și profesor protopopul Gheorghe Maior, tatăl cărturarului Petru Maior. Școala parhohialǎ Clădirea care găzduieşte actuala şcoală parohială este cea în care a funcţionat cea mai veche şcoală românească din oraş, construcţia fiind renovată în decursul timpului. „Când am venit, şcoala era un depozit, iar pentru că apare ca monument istoric în documente, ne-am gândit să o renovăm şi să îi dăm o folosinţă similară. În prezent nu mai îndeplineşte condiţiile unei şcoli care să fie încadrată la Ministerul Educaţiei de astăzi, astfel că ne-am gândit să o transformăm într-o şcoală parohială. Am beneficiat de ajutorul unei familii, al unui domn care a sponsorizat toată lucrarea, la interior şi la exterior, inclusiv centrala şi sistemul de încălzire, pereţii fiind deterioraţi. Cu câţiva ani înainte de a veni noi, acelaşi domn a renovat acoperişul. Lucrările de renovare au păstrat arhitectura şi elementele specifice clădirii. Ferestrele nu au fost schimbate, au fost doar restaurate. Apoi ne-am gândit să facem un mobilier care să pară vechi, să semene cu cele din primele şcoli româneşti, dar care să poată fi utilizat. Am fost să ne inspirăm la prima şcoală românească de la Braşov, care este muzeu, iar mobilierul de acolo se păstrează în condiţiile unui muzeu”, a povestit Cosmina Nicoară, soţia părintelui paroh. În ajutorul familiei preotului a venit o persoană care deţine o fabrică de mobilă şi care a realizat bibliotecile, în cazul acestora fiind utilizată o procedură specială care constă în aplicarea mai multor straturi de antichizare a lemnului masiv. Băncuţele au fost realizate în descurs de o lună de o altă firmă, astfel încât acestea să fie gata până la deschiderea şcolii, preconizată în luna noiembrie, anul trecut. Între timp, familia preotului a mai adunat şi câteva piese vechi, autentice. între care ceasul, câteva farfurii ş.a. Până la deschiderea şcolii, preotul paroh împreună cu soţia sa începuseră activităţile catehetice cu copiii, în special cu cei care veneau la repetiţii la cor, şi care au participat, între timp, la câteva serbări sau chiar spectacole, unde şi-au pus în valoare talentul muzical. „Pentru copii a fost o mare bucurie atunci când lucrările la şcoală au fost gata, iar ei au putut să se aşeze în bănci. Avem în jur de 20 de copii care vin la şcoala parohială, 16 sunt cu vârste între 6 şi 12 ani, cu care facem cor şi cateheze, iar cei mai mici se joacă în sala de grădiniţă”, afirmă Cosmina Nicoară. Activităţile cu copiii au fost iniţiate imediat după instalarea în parohie a preotului paroh Claudiu Nicoară. Credincioşii care participau la slujbele din cadrul bisericii târgumureşene erau preponderent vârstnici, persoane care formează o parte din intelectualitatea oraşului. Familia tânără a preotului, cu cei trei copii, a fost o surpriză pentru comunitatea parohială, care nu era obişnuită cu prezenţa copiilor în biserică. Perspective confesionale asupra istoriei bisericii(controversǎ) Perspectiva Bisericii Române Unite cu Roma (Greco-Catolică) Conform informațiilor prezentate de sursele de istorie locală, Biserica de Piatră, cunoscută și sub numele de Biserica Bob, a fost construită în perioada 1793–1794, la inițiativa episcopului greco-catolic Ioan Bob. Edificiul este considerat prima biserică românească unită cu Roma ridicată din piatră în Târgu Mureș și a avut un rol important în viața comunității greco-catolice locale la sfârșitul secolului al XVIII-lea. Perspectiva Bisericii Ortodoxe Române Conform surselor Bisericii Ortodoxe Române, biserica este considerată un lăcaș de cult ortodox, aparținând tradiției religioase românești anterioare unirii cu Roma. În această perspectivă, edificiul este văzut ca parte a continuității vieții bisericești ortodoxe locale, fiind construit și utilizat de comunitatea ortodoxă românească. Istoriografia ortodoxă evidențiază faptul că existența bisericii precede evenimentele unirii cu Roma și că apartenența sa inițială a fost ortodoxă, interpretând perioadele ulterioare ca rezultatul schimbărilor confesionale impuse de contextul politic și administrativ al epocii. Biserica este prezentată ca element al patrimoniului spiritual ortodox românesc. Note Istoric Inscripția latină de deasupra intrării îl omagiază pe ctitorul lăcașului, episcopul Ioan Bob al Episcopiei de Făgăraș: "IN CVLtVM DeI strVXIT eX ornaVitqVe Joannes Babb EpIsCopVs FogarasIensIs". În anul 1792, după ce a cumpărat terenul, episcopul Bob a plătit arhitectului Johannes Topler suma necesară pentru cumpărarea a 20.000 de cărămizi. Construcția propriu-zisă a bisericii a avut loc între anii 1793-1794, tot pe cheltuiala episcopului ctitor. La propunerea episcopului de Hajdúdorog, István Miklósy, împăratul Franz Joseph a înființat în data de 6 septembrie 1915 Vicariatul Ținutului Secuiesc cu sediul în Târgu Mureș. Cele 35 parohii cedate de Arhiepiscopia de Făgăraș au fost conduse de vicarul Gyula Hubán. Prin decretul Apostolica sedes din 9 aprilie 1934 Congregația pentru Bisericile Orientale a readus sub jurisdicția Arhiepiscopiei de Făgăraș și Alba Iulia cele 35 de parohii unite din Ținutul Secuiesc, care fuseseră subordonate Eparhiei de Hajdúdorog. În anul 1948, după interzicerea Bisericii Române Unite cu Roma, autoritățile comuniste au instalat în Biserica Bob o parohie ortodoxă. Aceasta a refuzat după relegalizarea Bisericii Române Unite să restituie lăcașul de cult(în prezent slujește o parohie a BOR-ului). Imagini Vezi și Biserica Bob din Cluj Note Legături externe Enciclopedia virtuală din România Arhivat în 4 martie 2016, la Wayback Machine. Vezi pe harta orașului Târgu Mureș amplasarea Bisericii Bob Arhivat în 23 decembrie 2007, la Wayback Machine.